== Politisk virke ==
I sin ungdom stod han [[De Nationalliberale|det nationalliberale parti]] nær, således som det bl.a. kan ses af hans bog ''Om Valgret og Valgbarhed'' ([[1842]]); men allerede i [[1848]] stillede han sig noget anderledes, hans skrift ''Om Valgloven'' er imod almindelig [[stemmeret]], og senere tog han bestandig mere afstand fra det nævnte parti. Da den konservative forening [[Augustforeningen]] dannedes efter [[2. Slesvigske Krig|de sørgelige begivenheder]] i [[1863]] og [[1864]], blev han medlem af dens repræsentantskab, skrev pjecen ''Det Hall-Monradske Ministerium efter d. 15. Nov. 1863'' og interpellerede på særlig fremtrædende måde [[gehejmeråd]] [[C.C. Hall]] på [[Folketingsvalget 1865|valgdagen]] [[30. maj]] [[1865]]. Som det bedst stemmede med hans åbne natur, vedkendte han sig de tvivl, der dengang lå på så manges læber. Her skal det endnu kun erindres, at han var en fint dannet mand med mange interesser. En tid (1843-48) arbejdede han ivrig med i Bevægelsen mod [[Brændevin]]sdrik, 1844-45 var han medudgiver af sin morbroder [[Christian Gottlieb Kratzenstein Stub|Kratzenstein Stubs]] tegninger, [[1867]] udtalte han sine tanker om det juridiske studium og den juridiske eksamen, [[1868]] gav han en fremstilling af [[Martsrevolutionen (Danmark)|martsdagene]] 1848 i København, og endnu [[1879]] offentliggjorde han et lille skrift om [[Albrecht Dürer]]. Han sad i [[Mådeholdsforeningen]]s bestyrelse 1843-48 og var formand for [[Det kongelige danske Haveselskab]] [[1862]]-[[1864|64]]. Han afgik ved døden 20. april 1882.
Ledelse Foreninger Organisationer Uddannelsesinstitutioner Ledere